જામનગર તા. ૧૬ઃ જામનગરમાં વાહનોની સંખ્યા ખૂબ વધી હોવા છતાં ક્યાય પાર્કિંગ કરવા માટે પાર્કિંગ ઝોન નથી જેના લીધે રોજના હજારો લોકો તંત્રના વાકે દંડાય છે. જ્યારે ભાજપ દ્વારા ર૦૧૭ ની ચૂંટણીમાં મોટા મોટા વચનો આપવામાં આવ્યા હતાં કે અમારી સરકાર આવશે તો અમે પાર્કિંગ ઝોનની વ્યવસ્થા કરીશું જામનગરવાસી માટે, પણ આ માત્ર ઠાલા વચનો સાબિત થયા છે. કેમ કે ચૂંટણી ગયાને ૬ મહિના જેવો સમય થયો છતાં પાર્કિંગ ઝોન બનાવવાના નમે મીંડુ છે. જામનગરવાસી માટે જો પાર્કિંગ ઝોનની વ્યવસ્થા વહેલાસર કરવામાં નહિં આવે તો કોંગ્રેસ દ્વારા જલદ આંદોલન કરવામાં આવશે તેમ જામનગર શહેર કોંગ્રેસ પ્રમુખ ગિરીશભાઈ અમેથિયાએ જણાવ્યું છે.